text: Designer-stole stjålet i lufthavn
  06 januar 2011 kl. 13.26
  122 stole i Arne Jacobsens Myren-serie er forsvundet fra den gamle lufthavsterminal i Billund. Stolene har en nypris på 3500 kr.
  Politiet oplyser, at de ikke ved, hvornår tyveriet er sket. Muligvis er stolene, som stod opmagasineret ved siden af personalekantinen, forsvundet i allerede i december. Eller tidligere.
  Tyveriet blev først opdaget nu, fordi de mange stole ikke bruges til daglig. Der er tale om 62 blå og 60 lilla stole.
  
  Koster 3500 kr.
  Myren er designet i 1952 af arkitekten Arne Jacobsen. Det er en stabelbar stil med tre eller fire forkromede ben. 
  Myren sælges i dag til 3500 kr., men der fås også en kopi-udgave til 1400 kr.
  
  Flere tyverier af designer-stole
  Billund Kommune har tidligere oplevet tyveri af designerstole. Bl.a. i flere omgange fra rådhuset i Grindsted. 
  Politiet ønsker ikke at sige noget, om der kan være sammenhæng mellem disse tyverier.
  I februar sidste år blev 90 stole - også i Arne Jacobsens design - stjålet i Grundtvigskirken i Esbjerg.
  